Op uitnodiging | Vers-krit * Poem Crit
Posted by: De Waal | February 20, 2010
Ons het besluit om nog 'n digter uit te nooi om sy werk hier aan te bied. Ernst Hofmeyer het nog baie min bekendheid verwerf vir sy werk en ons meen dat hy hier 'n goeie wegspringplek kan kry.
Ernst het na 'n tegniese opleiding in Pretoria by Transnet begin werk as 'n leerling elektrisiën. Later het hy geïnteresseerd geraak in programmering en het homself verder bekwaam in rekenaarkunde. Sy vaardigheid en talent op hierdie gebied het so toegeneem dat hy ongeveer vyf jaar gelede sy eie konsultasie firma gestig het en tans baie goeie sake doen.
Ernst het drie jaar gelede 'n baie troumatiese verbreking van 'n persoonlike verhouding ervaar en 'n lang staptog deur die land onderneem. Tydens die staptog het hy gereeld klassieke haikoe gelees en ontdek dat hy aangetrokke voel tot hierdie digvorm.
Hy het self begin skryf en beskik tans oor 'n indrukwekkende versameling van haikoe.
Ernst skyf nie streng volgens die klassieke model nie.
Die klassieke model vereis dat die gedig op 'n natuurgebeurtenis gebaseer moet wees, en gewoonlik 'n aanduiding van 'n seisoen bevat. Die eerste twee reëls van die gedig beskryf gewoonlik 'n gebeurtenis of toneel. Die derde reël is 'n verdieping of toepassing daarvan.
Die drie reëls word in 5 – 7 – 5 "on" geskryf. 'n "On" is 'n Japanse klankeenheid, vergelykbaar met, maar nie identies nie, aan 'n Westerse lettergreep.
Ernst se reëls is gewoonlik korter as die 5 – 7 – 5 model. Sy ideaal is om in die kortste moontlike bestek iets betekenisvol te sê.
Byl kap skerp in bas,
vreet deur jaarringe;
die boom gaan lê.
Die bul bulk die koei
stil tussen sy knieë,
gee 'n sakvol van homself.
die nag flikker;
môre is twyfel verby.
« Uitgenooide digter
Circa 1980; A drowning at Bonza Bay beach. »
Dis natuurlk wat die meeste mans dink hulle kan doen, Druk hulle vas tot hulle kan doen met hulle wat hulle wil. In your dreams, boykie! Dis wishful thinking.
Hierrdie poemkies is ook baie kort. Seker maklik om te skryf. Hoekom gee jy hulle nie 'n title nie. Wat is haikoe?